**МЕТОДИКА ЗА ОЦЕНКА НА ОФЕРТИТЕ**

Обществената поръчка се възлага въз основа на „икономически най-изгодната оферта”.

Икономически най-изгодната оферта се определя въз основа на критерий за възлагане „оптимално съотношение качество/цена“ по чл. 70, ал. 2, т. 3 от ЗОП.

1. **Оценка на предложенията**

При оценката на офертите първо се разглежда техническата част, след това финансовата и накрая двете оценки се обединяват.

**1.1. Техническа оценка T – максимален брой – 50 точки**

Оценката на техническите оферти се извършва от членовете на комисията с консенсус, в съответствие с приетата методика за оценка, на база представените от участника: техническа оферта и приложенията към нея.

**Т** – Оценка за управление на риска

|  |  |  |
| --- | --- | --- |
| **Критерии за оценка** | **Метод на оценка** | **Брой точки** |
| **Т 1 - УПРАВЛЕНИЕ НА РИСКА.**  Разглеждат се предложенията на участниците за управление на следните **дефинирани от възложителя възможни рискове**, които могат да възникнат при изпълнението на задачите:   1. Обилен мокър снеговалеж или буря, в следствие на което пътното платно е блокирано от паднали дървета; 2. Свличане на земни или скални маси върху пътното платно; 3. Масови аварии на електрозахранването или друг вид обстоятелства довели до пропадане на мобилните комуникации и невъзможност за връзка с подвижните състави; 4. Обилен масов или продължителен снеговалеж върху територията на общината с възникваща необходимост от пълна мобилизация на наличната техника за продължителна работа с цел осигуряване на транспортните връзки до населените места; 5. Поява на други препятствия с голяма маса непозволяващи отстраняването им ръчно или чрез почистващата техника; 6. Забавяне на плащанията по договора от Страна на Възложителя;   **Фактори, влияещи на оценката:**  За всеки един от рисковете трябва се описват мерките за преодоляване на всеки риск и последствията.  Оценяват се   * пълнотата, * ефективността, * приложимостта   **ДЕФИНИЦИИ:**  **Ефективност**:  Оценява се ефективността на предвидените мерки, като съпоставка очаквания резултат спрямо договорните изисквания. Ефективността е свързана с целесъобразността на действията. Като най - ефективни се оценяват мерки, които в най – голяма степен водят до постигане заложените в договора условия при възникване на риска.  **Приложимост:**  Оценява се реалната практическа приложимост на предложените мерки за преодоляване на риска. | **В предложението за изпълнение е обърнато задълбочено внимание на всеки един от рисковете, и е в сила всяко едно от следните обстоятелства:**  - Участникът е предложил ефективни и приложими мерки за преодоляване на рисковете и последствията от тях като са взети предвид както единичните така и масови прояви на рисковете;  - Участникът е отчел всички възможни аспекти на проявление и области и сфери на влияние на описаните рискове и е оценил и предвидил степента на въздействието им върху изпълнението на всяка от дейностите по договора, като е предложил ефективни и адекватни мерки, които обезпечават изпълнението на предмета на поръчката;  - Дейностите по преодоляване на рисковете са организационно обезпечени, съобразени са конкретните условия в общината и кореспондират с предложените от Участника ресурси.  **В предложението за изпълнение е обърнато внимание на всеки един от рисковете, но е в сила поне едно от следното:**  - Направено е кратко описание, като са идентифицирани основните аспекти, сфери и области, където може да окаже влияние съответния риск, но степента на влияние на риска, респ. мерките за преодоляване не са конкретно описани и оценени.  - Предлаганите мерки, организация и предвидени ресурси от участника не гарантират изцяло и/или ефективно преодоляване на риска, респ. последиците от настъпването му.  **В предложението за изпълнение е в сила поне едно от следните обстоятелства:**  - Липсва описание на мерки за преодоляване на един или няколко от посочените рискове, като участникът единствено декларира готовност на свой риск да приеме последиците при възникването на описаните рискове, но не предлага мерки за управлението им;  - Предложени са мерки за преодоляване на дефинираните рискове, но те реално не са от естество, позволяващо преодоляването им | **Макс. 50 т.**  **Оферта, която отговаря на посочените изискания се оценява с 50 точки**  **Оферта, която отговаря на посочените изискания се оценява с 30 точки.**  **Оферта, която отговаря на посочените изискания се оценява с 20 точки** |

**1.2. Финансова оценка – Фn – максимален брой – 50 точки**

**Ф = (Ф1 +Ф2) x 0,50**; където

**Ф1** – ***финансова оценка за снегопочистване на “километър път”, с коефициент на тежест 80%***

Оценката по показателя **Ф1** се определя като съотношение между най-ниската предложена в процедурата цена за снегопочистване и цената, предложена от съответния участник. Полученият резултат се умножава с коефициента на тежест, който определя тежестта на показателя във финансовата оценка на офертата. Най-ниската предложена цена получава най-високата оценка.

Оценяването по този показател се изразява чрез следната формула:

**Ф1 =  Ф1 min x 80**

**Ф1 n**

**Ф2** – ***финансова оценка за обезопасяване против хлъзгане и обледяване*** *на “****километър път****”****,*** *с* *коефициент на тежест 20%*

Оценката по показателя **Ф2** се определя като съотношение между най-ниската предложена в процедурата цена ***за обезопасяване против хлъзгане и обледяване*** и цената, предложена от съответния участник. Полученият резултат се умножава с коефициента на тежест, който определя тежестта на показателя във финансовата оценка на офертата. Най-ниската предложена цена получава най-високата оценка. Оценяването по този показател се изразява чрез следната формула:

**Ф2 =  Ф2 min x 20**

**Ф2 n**

**1.3. Обща оценка – Оn – максимален брой – 100 точки**

Общата оценка е сбор на стойностите на техническата оценка и финансовата оценка:

**Оn = Тn + Фn,** където

**Оn** – общата оценка на n-тата оферта,

**Тn** – техническата оценка на n-тата оферта,

**Фn** – финансовата оценка на n-тата оферта.

Комисията по оценката на офертите, на основание получените оценки за всеки участник, попълва таблица за оценка***.***

1. **Крайно класиране на Участниците**

Крайното класиране на участниците се извършва по броя на точките, получени за всеки участник. На първо място се класира участникът, получил най-висока обща оценка.

**Участник, който по какъвто и да е начин е включил някъде в офертата си извън плика "Предлагани ценови параметри " елементи, свързани с предлаганата цена (или части от нея), ще бъдат отстранени от участие в процедурата.**